"कानूनी अनभिज्ञता और उदासीनता के कारण निजी चिकित्सा संस्थानों में खुद के नियम-शर्तें, खुद तय की हुई फीस चलती है। पैसा कमाने के लिए सिजेरियन अॉपरेशनों की संख्या में वृद्धि होती जा रही है। प्रसव के दौरान पहुंची महिला से पहले ही कह दिया जाता है, कि उसके पेट में बच्चे को खतरा है। सरकारी चिकित्सकों के संरक्षण में निजी अस्पताल चलाए जा रहे हैं। अवसर मिलते ही मरीज निजी अस्पतालों को रैफर कर दिए जाते हैं। मनमाना बिल-बाउचर के लिए मरीजों को अनाप-शनाप टेस्ट की लिस्ट थमा दी जाती है और फार्मा कंपनियों से कमाई के लिए महंगी दवाइयां लिख दी जाती हैं।"